**ΗΛΕΚΤΡΟΝΙΚΗ ΤΙΜΟΛΟΓΗΣΗ ΣΤΟ ΠΛΑΙΣΙΟ ΤΩΝ ΔΗΜΟΣΙΩΝ ΣΥΜΒΑΣΕΩΝ**

* Με τις διατάξεις των αρ. 148-154 του Ν. 4601/2019 όπως ισχύουν προβλέφθηκε η υποχρέωση των οικονομικών φορέων (προμηθευτών) για έκδοση ηλεκτρονικών τιμολογίων στο πλαίσιο των δημοσίων συμβάσεων του Ν. 4412/16 (νόμος περί προμηθειών του Δημοσίου). Ο χρόνος έναρξης των σχετικών διατάξεων για τις διάφορες κατηγορίες φορέων του Δημοσίου ορίσθηκε με την ΚΥΑ με αριθμό 52445 ΕΞ 2023/4.4.2023. Για τον ΕΛΚΕ του ΕΜΠ, ως φορέα Δημοσίου εκτός της Κεντρικής Διοίκησης, η υποχρέωση άρχεται για δαπάνες σε εκτέλεση συμβάσεων **οι διαδικασίες σύναψης των οποίων ξεκίνησαν μετά την 01-06-2024.**

Σύμφωνα με τα παραπάνω, όλοι οι προμηθευτές στο πλαίσιο των έργων/προγραμμάτων που διαχειρίζεται ο ΕΛΚΕ ΕΜΠ **υποχρεούνται να εκδίδουν ηλεκτρονικά τιμολόγια σε προμήθειες που αφορούν διαδικασίες σύναψης συμβάσεων ο χρόνος έναρξης των οποίων είναι μετά την 01-06-2024.** Ειδικότερα, κρίσιμη ημερομηνία για την υποχρέωση έκδοσης ηλεκτρονικής τιμολογίου από τον προμηθευτή ορίζεται η ημερομηνία της απόφασης του Προέδρου της Επιτροπής Ερευνών με την οποία εγκρίνεται η σχετική δαπάνη. Για δαπάνες που εγκρίθηκαν μετά την 01-06-2024 οι προμηθευτές υποχρεούνται στην έκδοση ηλεκτρονικού τιμολογίου.

* Επισημαίνεται ότι **δεν μεταβάλλεται** η διαδικασία λήψης των τιμολογίων από τους επιστημονικούς υπευθύνους και η υποβολή τους στον ΕΛΚΕ ΕΜΠ με τα αντίστοιχα δικαιολογητικά για εκκαθάριση και πληρωμή . Απαραίτητη όμως προϋπόθεση για την πληρωμή ενός τιμολογίου είναι να έχει εκδοθεί ηλεκτρονικό τιμολόγιο σύμφωνα με τα ανωτέρω.
* Η υποχρέωση ηλεκτρονικής τιμολόγησης **δεν αφορά τα τιμολόγια που εκδίδουν οι ερευνητές** στο πλαίσιο των έργων του ΕΛΚΕ ΕΜΠ.
* Αναθέσεις κάτω των 2.500,00€ καθαρής αξίας εξαιρούνται προς το παρόν της υποχρέωσης ηλεκτρονικής τιμολόγησης.
* Αναμένονται διευκρινίσεις όσον αφορά στους προμηθευτές του εξωτερικού.

**Ηλεκτρονική τιμολόγηση - Απαραίτητα στοιχεία για τους προμηθευτές του ΕΛΚΕ ΕΜΠ**

1. «ΒΤ-46 Κωδικός – αναγνωριστικό Αναθέτουσας Αρχής»  → **1020.E00318.0001**
2. «ΒΤ-10 Στοιχείο αναφοράς αγοραστή» → **Κωδικός έργου του ΕΛΚΕ ΕΜΠ** (ψηφία χωρίς σύμβολα ή κενά)
3. «BT-11 Στοιχείο αναφοράς αγαθού / Υπηρεσίας» → **ΑΔΑ ανάληψης υποχρέωσης**. Η ΑΔΑ αναγράφεται στο email που αποστέλλεται από τον ΕΛΚΕ προς τον προμηθευτή και τον επιστημονικό υπεύθυνο με την έγκριση κάθε δαπάνης
4. «BT-12 Στοιχείο Αναφοράς Σύμβασης» → **ΑΔΑΜ της σύμβασης** εφόσον υπάρχει σύμβαση. Εφόσον δεν υπάρχει σύμβαση αναγράφεται η τιμή «μηδέν (0)»
5. «BT-13 Αναφορά εντολής αγοράς» → **Ο πενταψήφιος κωδικός προμήθειας**. Θα αναγράφεται στο email που αποστέλλεται από τον ΕΛΚΕ προς τον προμηθευτή και τον επιστημονικό υπεύθυνο με την έγκριση κάθε δαπάνης